31999D0767
L 302/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 17 ноември 1999 година
за отмяна на Решение 98/407/EО относно някои защитни мерки по отношение на двучерупчестите мекотели и рибните продукти с произход във или идващи от Турция и за изменение на Решения 94/777/EО и 94/778/EО
(нотифицирано под номер C(1999) 3761)
(текст от значение за ЕИП)
(1999/767/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 97/78/EО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (1), и по-специално член 22, параграф 6 от нея,
като има предвид, че:
(1)
вследствие на резултатите от посещение за ветеринарна проверка в Турция Комисията е приела Решение 98/407/EО относно някои защитни мерки по отношение на двучерупчестите мекотели и рибните продукти с произход в или идващи от Турция (2);
(2)
вследствие на защитните мерки и здравните гаранции, предоставени от турските власти, Комисията е приела Решение 1999/2/EО (3) за изменение на Решение 98/407/EО с цел да се разреши възобновяването на вноса на рибни продукти от Турция;
(3)
резултатите от ново посещение за проверка и здравните гаранции, предоставени от турските власти, са достатъчни, за да се разреши към момента подновяването на вноса на двучерупчести мекотели, бодлокожи, ципести и морски коремоноги, във всички форми с произход или идващи от Турция;
(4)
вследствие на резултатите от посещението за проверка е необходимо до бъде изменен списъкът на производствените области и определените центрове за изпращане, съответно в приложение Б и приложение В към Решение 94/777/EО на Комисията (4), последно изменено с Решение 96/31/EО (5). Също така е необходимо да бъде изменен списъкът на предприятията, определени в приложение Б към Решение 94/778/EО на Комисията (6), последно изменено с Решение 96/31/EО;
(5)
мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Решение 98/407/EО се отменя.
Член 2
Приложение Б към Решение 94/777/EО се заменя с приложение A към настоящото решение.
Член 3
Приложение В към Решение 94/777/EО се заменя с приложение Б към настоящото решение.
Член 4
Приложение Б към Решение 94/778/EО се заменя с приложение В към настоящото решение.
Член 5
Адресати на настоящото решение са държавите-членки.
Съставено в Брюксел на 17 ноември 1999 година.